കോവിഡ് സൗദിയില് ഇന്ന് 6 മരണങ്ങള് മാത്രം ചികിത്സയിലുള്ളവര് 3,537 ആയി കുറഞ്ഞു ജിദ്ദ: സൗദിയില് ഇന്ന് ആറ് കോവിഡ് മരണങ്ങളാണ് റിപ്പോര്ട്ട് ചെയ്തുത്. പുതുതായി 234 പുതിയ രോഗികളും 409 രോഗമുക്തിയും റിപ്പോര്ട്ട് ചെയ്തു. ഇതോടെ രാജ്യത്തെ ആകെ കോവിഡ് ബാധിച്ചവരുടെ എണ്ണം 5,43,796 ഉം രോഗമുക്തി നേടിയവരുടെ എണ്ണം 5,31,733 ഉം ആയി. രാജ്യത്തെ ആകെ മരണം 8,526 ആയി. നിലവില് 3,537 പേര് മാത്രമാണ് ചികിത്സയിലുള്ളത്. ഇവരില് 978 പേര് ഗുരുതരാവസ്ഥയിലാണ്. ചികിത്സയില് കഴിയുന്ന ബാക്കിയുള്ളവരുടെ ആരോഗ്യസ്ഥിതി തൃപ്തികരമാണ്. ഇതുവരെ രാജ്യത്തെ രോഗ മുക്തിനിരക്ക് 97.78 ശതമാനവും മരണനിരക്ക് 1.56 ശതമാനവും ആണ്. വിവിധ പ്രവിശ്യകളില് പുതുതായി റിപ്പോര്ട്ട് ചെയ്ത രോഗികളുടെ എണ്ണം: റിയാദ് 67, മക്ക 36, ജീസാന് 22, അല് ഖസീം 22, കിഴക്കന് പ്രവിശ്യ 21, മദീന 14, അസീര് 13, നജ്റാന് 10, വടക്കന് അതിര്ത്തി മേഖല 7, അല് ജൗഫ് 6, ഹായില് 6, തബൂക്ക് 6, അല്ബാഹ 4. ഇതുവരെ രാജ്യത്ത് 3,57,35,657 ഡോസ് കോവിഡ് വാക്സിന് വിതരണം നടത്തിയതായി സൗദി ആരോഗ്യ മന്ത്രാലയം അറിയിച്ചു.